Tarkista ensin, että käytössäsi oleva liittymä on tarpeisiisi sopiva. Riittävän nopealla yhteydellä varmistat, että netistä riittää vauhtia kaikille laitteille ja käyttäjille. Mitä useampi käyttäjä tai laite verkossa on, sitä nopeampi netti kannattaa valita. Jos nopeus on sopiva, tarkista vielä, että modeemi on riittävän uusi, jotta yhteys ei hidastele vanhentuneen tekniikan vuoksi ja että se on sijoitettu kodissasi oikealle paikalle.
Sijoita modeemi näin:
•    Mahdollisimman keskeiselle paikalle, jotta signaali ulottuu koko asuntoon ja käyttölaitteisiin.
•    Keskimääräistä pöytätasoa korkeammalle, mahdollisimman ylös ja korkealle esim. kaapin päälle.
•    Mahdollisimman kauas häiriötekijöistä (esim. kodin muut elektroniikkalaitteet tai naapurien WiFi-signaalien ulottumattomiin).
Joissakin taloissa ja asunnoissa modeemin joutuu asentamaan WiFin kannalta huonosti kellariin tai kytkinkaappiin. Tällöin kannattaa hankkia modeemin lisäksi Mesh WiFi -laajennin, joka luo yhtenäisen langattoman verkon koko taloon.
Jos uskot, että yhteyden ongelmat voivat johtua vanhentuneesta laitteesta, löydät DNA:lta myös modeemit ja reitittimet. Jos haluat parantaa kotisi nettiyhteyden kattavuutta, löydät täältä Mesh WiFi -laajentimet. Otathan myös huomioon, että usein yli 70 neliöiset tai monikerroksiset asunnot tarvitsevat Mesh WiFi -laajentimen, jotta netti toimisi ilman katvealueita.
Lisää vinkkejä ja tarkempia ohjeita löydät täältä:
Netin tukisivut